rejauldu/bengali-wikipedia huggingface dataset:
কুরআনে (৭১:২৩)  'সুওয়া'কে  হযরত নূহ (আ.) এর সময়কার একজন দেবতা হিসেবে উল্লেখ করা হয়েছে।  আর তারা বলেঃ তোমরা তোমাদের উপাস্যদেরকে পরিত্যাগ করো না; আর ওয়াদ্দ, সুওয়া', ইয়াগূস, ইয়াঊক ও নাসরকেও পরিত্যাগ করো না। (কুরআন ৭১:২৩)  আহমদীয়া সম্প্রদায়ের মাওলানা মুহাম্মদ আলী এই আয়াতের উপর নিম্নলিখিত ব্যাখ্যা যোগ করেছেন:  এখানে যেসব মূর্তির নাম দেওয়া হয়েছে সেগুলো নবী মুহাম্মদ (সা.) এর সময় আরবে প্রচলিত ছিল। এ কারণে, কিছু সমালোচক এটিকে যুগ-উপযোগী নয় (এনাক্রোনিজম) বলে আখ্যা দেন। [...] ইবনে আব্বাসের মতে, নূহ (আ.) এর জাতির পূজিত মূর্তিগুলো আরবরাও পূজা করত। 'ওয়াদ্দ' এর পূজা করত قبيلة كلب (কালব গোত্র), 'সুওয়া' এর পূজা করত قبيلة هذيل  (হুযাইল গোত্র), 'ইয়াগূস' এর পূজা করত قبيلة مراد (মুরাদ গোত্র),  'ইয়াঊক' এর পূজা করত قبيلة همدان (হামাদান গোত্র) এবং 'নাসর' এর পূজা করত قبيلة حمير  (হিময়ার গোত্র) (বুখারী ৬৫:১৭১, ১)।  ভাষ্যকাররা বলেন, 'ওয়াদ্দ' এর পূজা করা হতো একজন পুরুষের রূপে, 'সুওয়া' এর পূজা করা হত একজন নারীর রূপে, 'ইয়াগূস' এর পূজা করা হত সিংহের রূপে, 'ইয়াঊক' এর পূজা করা হত ঘোড়ার রূপে এবং 'নাসর' এর পূজা করা হত ঈগলের রূপে।Maulana Muhammad Ali. The Holy Qur'an, with English Translation and Commentary; 2002 edition (). The quoted text appears in Ali's footnote on 71:23a (page 1138).  'সুওয়া' এর মন্দির ধ্বংস  হযরত মুহাম্মদ (সা.) এর নির্দেশে হিজরী ৮ সনের ৯ম মাসে (জানুয়ারী ৬৩০ খ্রিস্টাব্দে) আমর ইবনে আল-আসের অভিযানের সময় 'সুওয়া' দেবতার মন্দির ধ্বংস করা হয়।List of Battles of Muhammad The sealed nectar, By S.R. Al-Mubarakpuri, Pg256"Later, in the same month, ‘Amr bin Al-‘As was sent ", Witness-Pioneer.com    তথ্যসূত্র
সম্প্রীতি সেতু হল হুগলি নদীর উপর অবস্থিত একটি রেল সেতু। এই সেতু ১১ আগস্ট ২০১৬ সালে উদ্বোধন হয়। সেতুটি নৈহাটির নিকট গরিফা স্টেশন ও হুগলিঘাট স্টেশনকে যুক্ত করেছে। এটি জুবিলি সেতু এর বিকল্প হিসেবে গড়ে তোলা হয়েছে। সেতুটি ৪১৫ মিটার দীর্ঘ।  নির্মাণ ইতিহাস ২০০০ সালে রেলমন্ত্রী এই সেতুটি নির্মাণের প্রকল্প প্রথম হাতে নেন। কিন্তু নানা সমস্যায় সেই প্রকল্প ছাড়পত্র পায় ২০০৭ সালে। এর  পর নির্মাণ কাজ শুরু হয় কিন্তু নির্মাণকাজ ধীর গতিতে চলে ফলে প্রকল্পের খরচ বৃদ্ধি পায়। শেষে নির্মাণ সংস্থা সেতুটি নির্মাণ বন্ধ রেখে চলে যায়। এর পর নতুন এক সংস্থা সেতুর নির্মাণকাজ চালায়। সম্প্রীতি সেতুর নির্মাণ, ২০১৬ সালের শেষের দিকে সম্পূর্ণ হয়। আগস্ট মা্সে এই সেতু চালু হয়।  নির্মাণ বৈশিষ্ট  সেতু দৈর্ঘ্য-   উপাদান- কংক্রিট ও ইস্পাত  ধরন- রেল সেতু  লেন- সমান্তরাল দুটি রেলপথ রয়েছে।  তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের রেল সেতু বিষয়শ্রেণী:পশ্চিমবঙ্গের সেতু
থাম্ব|ইরাক এর নো ফ্লাই জোনসমূহের মানচিত্র অপারেশন সাউদার্ন ফোকাস (ইংরেজি ভাষায়: Operation Southern Focus) ২০০৩ সালের ইরাক আগ্রাসনের ঠিক আগের একটা সময়ে মার্কিন তৎপরতাকে নির্দেশ করে। এ সময় মার্কিন যুক্তরাষ্ট্র এবং যুক্তরাজ্য কর্তৃক দক্ষিণ ইরাকের নো-ফ্লাই জোনে অণুপ্রবেশ বৃদ্ধি করা হয় এবং ইরাকের আকাশ প্রতিরক্ষা আর্টিলারি ও অন্যান্য জটিল সামরিক স্থাপনা থেকে তাদের প্রতি গোলা বর্ষণ শুরু হয়। এ সময় গোয়েন্দা তৎপরতাও বিশেষভাবে বৃদ্ধি পেয়েছিল। জুন ২০০২ থেকে শুরু করে ২০০৩ সালের মার্চে ইরাক আগ্রাসন শুরুর পূর্ব পর্যন্ত এই অপারেশন চলেছিল। সে হিসেবে এটাকে আগ্রাসন পূর্ব "সফ্‌টেনিং আপ" (softening up) বলা যেতে পারে যার মাধ্যমে ইরাকের আকাশ প্রতিরক্ষা ও যোগাযোগ ক্ষমতা কমিয়ে দেয়ার চেষ্টা করা হয়েছিল। লেফটেন্যান্ট জেনারেল মাইকেল মোসলে ২০০৩ সালের মাঝামাঝি সময়ে এই অপারেশনের কথা প্রকাশ করেন।  বিষয়শ্রেণী:মার্কিন যুক্তরাষ্ট্রের ইতিহাস বিষয়শ্রেণী:ইরাক যুদ্ধের সামরিক অপারেশন বিষয়শ্রেণী:ইরাক জড়িত সামরিক অভিযান বিষয়শ্রেণী:২০০২-এর সশস্ত্র সংঘাত বিষয়শ্রেণী:২০০৩-এর সশস্ত্র সংঘাত
বাঁশ কোড়ল মূলত বাঁশ গোড়ার কচি অংশকে বোঝায় যা সবজি হিসেবে খাওয়া যায়। প্রাচ্যের রন্ধন শিল্পে এর বহুল ব্যবহার রয়েছে। পার্বত্য চট্টগ্রাম অঞ্চলের নৃগোষ্ঠীদের ভোজন তালিকায় এর বিষেশ স্থান রয়েছে। বাঁশ কোড়ল মারমাদের কাছে মহ্‌ই, চাকমাদের কাছে বাচ্ছুরি, আর ত্রিপুরাদের কাছে মেওয়া নামে পরিচিত। এই সবজিটি বিশেষ করে বর্ষাকালে দেখা যায়। তবে সব বাঁশের কোড়ল খাওয়া যায় না। যেগুলো খাওয়া যায়, তার মধ্যে মুলি বাঁশ, ডলু বাঁশ, মিতিংগ্যা বাঁশ, ফারুয়া বাঁশ, বাজ্জে বাঁশ, ও কালিছুরি জাত বেশ সুস্বাদু।    তথ্যসূত্র   বিষয়শ্রেণী:এশীয় সবজি বিষয়শ্রেণী:ডাঁটা বিষয়শ্রেণী:জাপানি সবজি বিষয়শ্রেণী:ভিয়েতনামী সবজি
alt=Blue powder|thumb|গুঁড়ো নীল alt=Powder blue colored hydrangea flowers|thumb|গুঁড়া নীল রংয়ের  বর্ণরাজ ফুল গুঁড়া নীল বা গুঁড়ো নীল হলো নীল রঙয়ের একটি রকমফের যা দেখতে কিছুটা ফ্যাকাশে নীল ঘরানার হয়ে থাকে। ইংরেজিতে এটিকে বলা হয় পাউডার ব্লু।Concise Oxford Dictionary entry. তবে গুঁড়ো নীল রঙ বলতে আসলে কোন রঙটিকে বুঝানো হবে তার নির্দিষ্ট কোনো মাপকাঠি বা সংজ্ঞা নেই। মূলত ১৬৫০ এর দশকে পাউডার ব্লুকে স্মল্ট (কোবাল্ট ঘাস) বলে অভিহিত হতো লন্ডারিং ও ডাইং শিল্পে এবং রঙের নাম হিসেবে এটি পরিচিতি পায় ১৮৯৪ সালের দিকে।Oxford English Dictionary, s.v.Etymology Online  বিভিন্ন মাপকাঠিতে এটি বিভিন্নভাবে প্রদর্শিত হয়।   গুঁড়ো নীলের বর্ণচ্ছটা অস্ট্রেলিয়ান মাপকাঠিAustralian Standard AS 2700  colour B32 (Powder Blue) ব্রিটিশ মাপকাঠিPowder Blue BS4800 20D41  Paint colour ডুলাক্স ট্রেড পেইন্ট অনলাইন জরিপXkcd Color Survey Results      ইংরেজি ভাষায় রঙের নাম হিসেবে পাউডার ব্লু বা গুঁড়া নীল শব্দটির রেকর্ডকৃত প্রথম ব্যবহার হয় ১৭৭৪ সালে। তবে সঠিক রঙটি অস্পষ্ট: এটা হতে পারে নীলাভ-ধূসর বা কালচে ধোঁয়াটে নীল।Maerz and Paul A Dictionary of Color New York:1930 McGraw-Hill Page 202.  See colour sample of powder blue, Page 95--Plate 36 Color Sample H2 and Plate 43 Color Sample D11  ওয়েব রঙ  উপরের উদাহরণগুলির পরিবর্তে এক্স১১ রঙের তালিকায় গুঁড়ো নীলকে দেখানো হয়েছে ফ্যাকাশে সায়ান রঙ হিসেবে। যার আরজিবি মান ১৭৬,২২৪,২৩০। ওয়েব ব্রাউজারগুলোতে রঙটি প্রদর্শিত হয় যদি "গুঁড়ো নীল" এইচটিএমএল বা সিএসএস কোডে নির্দিষ্ট করা থাকে।W3C TR CSS3 Color Module, HTML4 color keywords  তথ্যসূত্র  বিষয়শ্রেণী:রং (বর্ণ) বিষয়শ্রেণী:নীলের বর্ণচ্ছটা
পশ্চিম বিহার (পশ্চিম) মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের পশ্চিম বিহারের আশীর্বাদে অবস্থিত উত্তোলিত মেট্রো স্টেশন। ২০১০ সালের ৩রা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। বিশাল ভারতী স্কুল এই স্টেশনের একটি গুরুত্বপূর্ণ ল্যান্ডমার্ক। স্টেশনে এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →ইন্দ্রলোক বা কীর্তি নগর পরবর্তী স্টেশন পশ্চিম বিহার পূর্বপশ্চিমদিকগামী গন্তব্য স্টেশন ← ব্রিগেডিয়ার হোশিয়ার সিংহ পরবর্তী স্টেশন পীরাগড়ীপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০১০-এ চালু রেলওয়ে স্টেশন
প্রতাপচন্দ্র মজুমদার ( ১৮৫১ ― ২২ অক্টোবর ১৯২২) ছিলেন একজন খ্যাতনামা হোমিওপ্যাথিক  চিকিৎসকসুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৪০৪,  এবং কলকাতা হোমিওপ্যাথিক মেডিকেল কলেজ ও হাসপাতালের অন্যতম প্রতিষ্ঠাতা। তিনি সম্পর্কে বিখ্যাত কবি দ্বিজেন্দ্রলাল রায়ের শ্বশুরমহাশয়।  জীবনী  প্রতাপচন্দ্র মজুমদারের জন্ম ব্রিটিশ ভারতের অধুনা পশ্চিমবঙ্গের নদিয়া জেলার চাপড়া থানার অন্তর্গত বড় আন্দুলিয়ায়। তিনি কলকাতা মেডিক্যাল কলেজ থেকে ১৮৭৮ খ্রিস্টাব্দে এল এম এস ডিগ্রি লাভ করে চিকিৎসা ব্যবসা আরম্ভ করেন। কিন্তু তিনি ভারতে হোমিওপ্যাথিক চিকিৎসার প্রথম প্রচারক  রাজেন্দ্রচন্দ্র দত্ত,  মহেন্দ্রলাল সরকার  প্রমুখ পূর্বসূরিদের অনুসরণে এবং ডা বিহারীলাল ভাদুড়ীর (যার অল্পবয়স্কা বিধবা কন্যাকে তিনি বিবাহ করেন) পরামর্শে ১৮৮০ খ্রিস্টাব্দে অ্যালোপ্যাথিক ছেড়ে হোমিওপ্যাথিক মতে চিকিৎসায় ব্রতী হন। বেশ কিছুদিন তিনি জার্মানির হোমিওপ্যাথিক চিকিৎসক  লিওপোল্ড সালজারের সহকারী হিসাবে থেকে  অভিজ্ঞতা লাভ করেন এবং অল্প সময়েই প্রভূত সাফল্য অর্জন করেন। তিনি দেশজ ওষুধের ব্যবহার শুরু করেন। তিনি  বাংলা ও ইংরাজীতে  চিকিৎসাশাস্ত্রের উপর গ্রন্থ রচনা করেন। তিনি ভারতের দ্বিতীয় প্রাচীন  হোমিওপ্যাথিক চিকিৎসার পত্রিকা― "ইন্ডিয়ান হোমিওপ্যাথিক রিভিউ" এর সম্পাদনা করেন। ১৮৮১ খ্রিস্টাব্দে ডা ডি এন রায়ের সহযোগিতায় কলকাতা হোমিওপ্যাথিক মেডিকেল কলেজ ও হাসপাতাল প্রতিষ্ঠা করেন। ১৮৯১ খ্রিস্টাব্দের জুনে চিকিৎসক হিসাবে আমন্ত্রিত হয়ে তিনি  যুক্তরাষ্ট্রে ইন্টারন্যাশনাল হোমিওপ্যাথিক কংগ্রেসে যোগ দেন এবং সহ-সভাপতি পদে ব্রতী হন। পরে যুক্তরাষ্ট্র হতে সাম্মানিক এম ডি ডিগ্রি লাভ করেন।   খ্যাতনামা হোমিওপ্যাথিক চিকিৎসক প্রতাপচন্দ্র মজুমদার ১৯২২ খ্রিস্টাব্দের ২২ শে অক্টোবর কলকাতায় প্রয়াত হন। মৃত্যুর পর তাঁর সুযোগ্য পুত্র ডা জিতেন্দ্রনাথ মজুমদার ১৯২৬ খ্রিস্টাব্দে কলকাতায় "প্রতাপচন্দ্র মেমোরিয়াল হোমিওপ্যাথিক মেডিকেল কলেজ ও হাসপাতাল প্রতিষ্ঠা" করেন। তাঁর প্রণীত গ্রন্থের নাম হোমিওপ্যাধিক চিকিৎসা প্রকরণ।   তথ্যসূত্র   বিষয়শ্রেণী: ১৮৫১-এ জন্ম বিষয়শ্রেণী: ১৯২২-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী: বাঙালি চিকিৎসক
thumb|305px|সংকোচন ও প্রসারণের মাধ্যমে সঞ্চালিত দীঘল তরঙ্গ বা অনুদৈর্ঘ্য তরঙ্গ সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার।   আড় তরঙ্গ বা অনুপ্রস্থ তরঙ্গ  দীঘল তরঙ্গ বা অনুদৈর্ঘ্য তরঙ্গ  যে তরঙ্গ মাধ্যমের কণাগুলোর কম্পনের দিকের সাথে সমান্তরালে অগ্রসর হয় সেটাই দীঘল তরঙ্গ/অনুদৈর্ঘ্য তরঙ্গ (Longitudinal wave)। বায়ু মাধ্যমে প্রবাহিত শব্দ তরঙ্গ দীঘল তরঙ্গ/অনুদৈর্ঘ্য তরঙ্গের একটি উদাহরণ।  এ ধরনের কোন মাধ্যমে সংকোচন ও প্রসারণের মাধ্যমে সঞ্চালিত হয়। একটি সংকোচন ও একটি প্রসারণ নিয়ে এর তরঙ্গ দৈর্ঘ্য। এ ধরনের তরঙ্গে সমবর্তন ঘটে না।  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:তরঙ্গ বলবিজ্ঞান
হামিদুল হক হাক্কানি ছিলেন একজন পাকিস্তানি রাজনীতিবিদ ও ইসলামি পণ্ডিত যিনি ১৬ই নভেম্বর ২০০২ সাল থেকে ২রা অক্টোবর ২০০৭ সাল পর্যন্ত পাকিস্তানের দ্বাদশ জাতীয় সংসদের সদস্য হিসেবে দায়িত্ব পালন করেন। তিনি তার পিতা সামিউল হকের হত্যাকাণ্ডের পর জমিয়ত উলামায়ে ইসলাম (স)-এর প্রধান হন। ২০২৫ সালের ২৮ ফেব্রুয়ারি তিনি একটি আত্মঘাতী বোমা হামলায় শহিদ হন।    তথ্যসূত্র   বিষয়শ্রেণী:পশতু ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:১৯৬৮-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:পাকিস্তানি ধর্মীয় নেতা বিষয়শ্রেণী:দারুল উলুম হাক্কানিয়ার প্রাক্তন শিক্ষার্থী বিষয়শ্রেণী:জমিয়ত উলামায়ে ইসলামের (স) রাজনীতিবিদ বিষয়শ্রেণী:২০২৫-এ মৃত্যু বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:আত্মঘাতী বোমা হামলাকারী কর্তৃক মৃত্যু
পোতাশ্রয় হল নদী বা সমুদ্র তীরবর্তী জলবেষ্টিত এলাকা যেখানে বড় বড় নৌকা বা জাহাজ ভীড় করে। একে অনেক সময় বন্দরের সাথে তুলনা করা হয় যেখানে জলযান হতে মালমাল কিংবা যাত্রী উঠানো ও নামানো হয়। তবে বন্দর সাধারণত এক বা একাধিক পোতাশ্রয় নিয়ে গঠিত হয়ে থাকে। যেমন, মিশরের আলেকজান্দ্রিয়া বন্দরটি দুইটি পোতাশ্রয়ের সমন্বয়ে তৈরী। পোতাশ্রয় প্রাকৃতিক এবং মানবসৃষ্ট দুই প্রকারের হতে পারে। সমুদ্র বাঁধ, জেটি নির্মাণ কিংবা ড্রেজিংয়ের মাধ্যমে কৃত্রিম পোতাশ্রয় তৈরী করা হয়। যেমন, মার্কিন যুক্তরাষ্ট্রের ক্যালিফোর্নিয়ার লং বীচ পোতাশ্রয়। অন্যদিকে প্রাকৃতিক পোতাশ্রয় ভূমির অধিক্ষিপ্ত অংশ দ্বারা বেষ্টিত হয়ে প্রাকৃতিকভাবে তৈরী হয়ে থাকে। যেমন, অস্ট্রেলিয়ার সিডনি পোতাশ্রয়।   চিত্রশালা   তথ্যসূত্র  বহিঃসংযোগ   হার্বার মেইনটিন্যান্স ফাইন্যান্স এন্ড ফান্ডিং Congressional Research Service     বিষয়শ্রেণী:উপকূলীয় গঠন বিষয়শ্রেণী:নৌপরিভাষা বিষয়শ্রেণী:জলরাশি বিষয়শ্রেণী:বন্দর ও পোতাশ্রয় বিষয়শ্রেণী:অবকাঠামো বিষয়শ্রেণী:শিল্প ভবন ও স্থাপনা
"দ্য ক্রুয়েল ব্রাদার" (চাইল্ড ১১Francis James Child, English and Scottish Popular Ballads, "The Cruel Brother", রাউড ২৬) একটি লোকসঙ্গীত।   সারসংক্ষেপ  একজন যোদ্ধা (অথবা প্রভু) একজন মহিলাকে প্রেম নিবেদন করে। মহিলাটি জানায় যে, তাকে তার আত্মীয়দের অনুমতি পেতে হবে। যোদ্ধা মহিলার ভাই জনের অনুমতি উপেক্ষা করে। বিয়ের দিনে জন মহিলাকে মারাত্মকভাবে ছুরিকাঘাত করে। মহিলা মৃত্যুর আগে একটি ইচ্ছাপত্র (উইল) করে বিভিন্ন জিনিস দান করে দেয়, যেমন তার মাকে পোশাক, তার বোনকে একটি পাখা। অবশ্যই জনের প্রাপ্তি হয় "তাকে ফাঁসিতে ঝোলানোর জন্য ফাঁসিকাঠ"। জনের স্ত্রীকে পুরো জীবনব্যাপী শোক বয়ে নিয়ে চলতে হতে পারে, এবং তার সন্তানদের ভিক্ষা করতে হতে পারে, যদিও স্ত্রী হয়তো শোকের পোশাক পেতে পারে এবং শান্তিপূর্ণ জীবন কাটাতে পারে, অথবা তার পুত্র ঈশ্বরের দয়া পেতে পারে একজন মানুষ হয়ে ওঠার জন্য।   মোটিফ  নববধূর ইচ্ছাপত্র ব্যালাডের জন্য খুবই প্রচলিত, এবং এমন অনুরূপ ইচ্ছাপত্র ইউরোপজুড়ে ব্যালাডে পাওয়া যায়।   ফিল্ড রেকর্ডিং  সংগীতটির চারটি মাত্র ক্ষেত্র রেকর্ডিং প্রচলিত গায়কদের দ্বারা করা হয়েছে, যা পরিচিত:   বেল ডানকান অব ইয়েথনওয়েলস, অ্যাবারডিনশায়ার, স্কটল্যান্ড (১৯২৯–৩৫, রেকর্ড করেছেন জেমস ম্যাডিসন কারপেন্টার)  পলি জনসন অব ওয়াইজ, ভার্জিনিয়া, যুক্তরাষ্ট্র (১৯৩৯, রেকর্ড করেছেন হার্বার্ট হ্যালপার্ট)  এডিথ ব্যালিঞ্জার প্রাইস অব নিউ জার্সি, যুক্তরাষ্ট্র  (১৯৪৫, রেকর্ড করেছেন হেলেন হার্টনেস ফ্ল্যান্ডার্স)  রোজ ম্যাককার্টিন অব অ্যানালং, কাউন্টি ডাউন, নর্দার্ন আয়ারল্যান্ড (১৯৭০, রেকর্ড করেছেন হিউ শিল্ডস   আরও দেখুন    চাইল্ড ব্যালাডের তালিকা   তথ্যসূত্র    বহিঃসংযোগ    দ্য ক্রুয়েল ব্রাদার  বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
শাহীন সামাদ (জন্ম ২৭ ডিসেম্বর, ১৯৫২) হলেন একজন স্বনামধন্য বাংলাদেশী নজরুলগীতি শিল্পী। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করেন।  প্রাথমিক জীবন শাহীন সামাদ ১৯৫২ সালের ২৭ ডিসেম্বর তৎকালীন পূর্ব পাকিস্তানের (বর্তমান বাংলাদেশ) কুষ্টিয়া জেলায় জন্মগ্রহণ করেন। তার পিতা সামসুল হুদা এবং মাতা শামসুন নাহার রহিমা খাতুন। তার শৈশবের বেশিরভাগ সময় কাটে পশ্চিমবঙ্গের জলপাইগুড়ি জেলায়। তিনি ঢাকায় রাম গোপাল, ওস্তাদ ফজলুল হক মিয়া, সনজীদা খাতুন এবং ওস্তাদ ফুল মোহাম্মদের কাছ থেকে সঙ্গীতের তালিম গ্রহণ করেন। ১৯৬৬ সালে ১৩ বছর বয়সে তিনি ছায়ানটে ভর্তি হন। সেই বছর তার বাবা মারা যান। সেখানে লুতফর রহমান, সোহরাব হোসেন ও অঞ্জলি রায় তার শিক্ষক ছিলেন। ১৯৭৪ সালে তিনি লন্ডন চলে যান। লন্ডন থেকে ফিরে এসে তিনি সুধীন দাশ এর কাছ থেকে গানের তালিম নেন।  কর্মজীবন শাহীন সামাদ ১৯৭১ সালে বাংলাদেশের স্বাধীনতা যুদ্ধ চলাকালীন স্বাধীন বাংলা বেতার কেন্দ্রের একজন শিল্পী ছিলেন। তিনি ৩৬টি দেশাত্মবোধক গানে কণ্ঠ দিয়েছেন। এর মধ্যে উল্লেখযোগ্য হল "তীর হারা এই ঢেউয়ের সাগর", "মোরা একটি ফুলকে বাঁচাবো বলে যুদ্ধ করি", "রক্তের প্রতিশোধ রক্তেই নেব আমরা"। এছাড়া এ সময়ে তিনি সাংস্কৃতিক গোষ্ঠী "বাংলাদেশ মুক্তি সংগ্রামী শিল্পী সংস্থা"য় যোগ দেন। তারা বিভিন্ন রিফিউজি ক্যাম্পে এবং মুক্ত অঞ্চল এলাকায় ঘুরে ঘুরে মুক্তিযোদ্ধাদের ও সাধারণ মানুষকে যুদ্ধে উদ্বুদ্ধ করার লক্ষ্যে দেশাত্মবোধক গান পরিবেশন করতেন, পুতুল খেলা ও মঞ্চ নাটকের আয়োজন করতেন।  ২০১৬ সালে তার চারটি গানের অ্যালবাম প্রকাশিত হয়। আল্লাহকে যে পাইতে চায় ও দূর আজানের মধূর ধ্বনি অ্যালবাম দুটি হামদ-নাত বিষয়ক; নানা বর্ণের গান অ্যালবামে রয়েছে পঞ্চকবির গান; এবং অন্তরে তুমি অ্যালবাম নজরুলগীতি দিয়ে সাজানো হয়েছে।  ব্যক্তিগত জীবন শাহীন সামাদ হাবিব উস সামাদের সাথে বিবাহবন্ধনে আবদ্ধ হন।  জনপ্রিয় সংস্কৃতিতে ১৯৯৫ সালে তারেক মাসুদ ও ক্যাথরিন মাসুদ পরিচালিত মুক্তির গান প্রামাণ্য চলচ্চিত্রে শাহীন সামাদ অংশগ্রহণ করেন।  ডিস্কোগ্রাফি  নহে নহে প্রিয়, নজরুলগীতি  নিশি রাত  সন্ধ্যাতারা (২০০৯, নজরুলগীতি)  অভিসার, নজরুলগীতি  মোহাব্বাত মে এয় ক্যায়া  আল্লাহকে যে পাইতে চায় (২০১৬, হামদ-নাত)  দূর আজানের মধূর ধ্বনি (২০১৬, হামদ-নাত)  নানা বর্ণের গান (২০১৬, পঞ্চকবির গান)  অন্তরে তুমি (২০১৬, নজরুলগীতি)  পুরস্কার ও সম্মাননা  শিল্পকলায় একুশে পদক (২০১৬)  সিটিসেল-চ্যানেল আই মিউজিক অ্যাওয়ার্ডস  বাংলাদেশ মহিলা পরিষদ পুরস্কার (২০০৯)  ৯ম উত্তর আমেরিকা নজরুল সম্মেলন পুরস্কার (২০০৪)  বিচারপতি আবু সাঈদ চৌধুরী পুরস্কার (২০০২)  সেতুবন্ধন পুরস্কার (২০০১)  আমরা সূর্যমুখী পুরস্কার (২০০০)  জাতীয় প্রেস ক্লাব পুরস্কার (২০০০)  পৌষ মেলা পুরস্কার (২০০০)  বাংলাদেশ ডেপুটি হাই কমিশনার পুরস্কার (১৯৯৯)  বাংলাদেশ মানবাধিকার ফাউন্ডেশন পুরস্কার (১৯৯৮)  শ্যামলীর রোটারি ক্লাব পুরস্কার (১৯৯৭)  দিলিপ কুমার রায় শতবর্ষ পুরস্কার (১৯৯৭)  তথ্যসূত্র  বহিঃসংযোগ    বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:২০শ-শতাব্দীর বাংলাদেশী গায়িকা বিষয়শ্রেণী:২১শ-শতাব্দীর বাংলাদেশী গায়িকা বিষয়শ্রেণী:শিল্পকলায় একুশে পদক বিজয়ী বিষয়শ্রেণী:কুষ্টিয়া জেলার ব্যক্তি বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:একুশে পদক বিজয়ী
লাপোর্টিয়া () হচ্ছে উদ্ভিদের উরটিকাসিয়া পরিবারের একটি গণের নাম। এই পরিবারের অনেক প্রজাতির মতো এদের দংশক রোম (stinging hairs) থাকে; এবং একই গাছে দংশক রোম ও অদংশক রোম থাকে। এই গণে ২২টি প্রজাতি আছে। প্রজাতিগুলো হচ্ছে :   Laportea aestuans (L.) Chew. - West Indian woodnettle  Laportea canadensis (L.) Weddell. - Canadian woodnettle  Laportea cuneata (A. Rich.) Chew. - Weedy woodnettle  Laportea cuspidata  Laportea interrupta (L.) Chew. - Hawaiian woodnettle  Laportea pterostigma Weddell. - Poisonous woodnettle  Laportea urentissima Gagnep. উদ্ভিদটি ২০-৮০ সে.মি. লম্বা হয়। এর কাণ্ড, শাখা-প্রশাখা ও পাতার শিরা-উপশিরা কিছুটা লালচে রঙের হয়ে থাকে বলে একে লাল-বিছুটিও বলা হয় ।   তথ্যসূত্র     বিষয়শ্রেণী:উরটিকাসিয়া গণ বিষয়শ্রেণী:বিছুটি
হোদাল () ভারতের হরিয়ানা রাজ্যের ফরিদাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯০ মিটার (৬২৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হোদাল শহরের জনসংখ্যা হল ৩৮,৩০৬ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১৮% হল ৬ বছর বা তার কম বয়সী।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে হোদাল এর সাক্ষরতার হার কম।   তথ্যসূত্র   বিষয়শ্রেণী:হরিয়ানার শহর ও নগর
মহান চোল মন্দিরসমূহ বা গ্রেট লিভিং চোল টেম্পলস দক্ষিণ ভারতে চোল রাজাদের রাজত্বকালে নির্মিত কয়েকটি মন্দির। এই মন্দিরগুলি হল তাঞ্জাভুরের বৃহদীশ্বর মন্দির, গঙ্গইকোণ্ডচোলীশ্বরম মন্দির ও দরসুরমের ঐরাবতেশ্বর মন্দির। ১৯৮৭ সালে বৃহদীশ্বর মন্দিরটি ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করে। ২০০৪ সালে গঙ্গইকোণ্ডচোলীশ্বরম ও ঐরাবতেশ্বর মন্দিরদুটিও এই তালিকায় একযোগে যুক্ত হয়। এই কেন্দ্রটি “মহান চোল মন্দিরসমূহ” নামে পরিচিত।   তথ্যসূত্র    বহিঃসংযোগ    UNESCO's World Heritage Site listing the Chola temples   বিষয়শ্রেণী:হিন্দু বিশ্ব ঐতিহ্যবাহী স্থান বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:তামিলনাড়ুর পর্যটন বিষয়শ্রেণী:তামিলনাড়ুর হিন্দু মন্দির বিষয়শ্রেণী:চোল স্থাপত্য বিষয়শ্রেণী:দ্রাবিড় স্থাপত্য
এভি আনন্দ (জন্ম ১৬ এপ্রিল ১৯৩৬) একজন সংগীতশিল্পী এবং তিনি তরুণ বয়স থেকে মৃডাঙ্গম বাজাতে শেখেন। তিনি সংগতকারী হিসেবেও কাজ করেছেন।  এভি আনন্দ বেঙ্গালুরু গায়ানা সামাজার পরিচালিত ৪১ তম সংগীত সম্মেলনের সভাপতিত্ব করেছেন ১১ অক্টোবর ২০০৯ থেকে।    পুরস্কার ও সম্মাননা    ২০০৯ সালে কর্ণাটিক সংগীত সংস্থা, বেঙ্গালুরু গায়না সমজা দ্বারা সংগীত কালা রত্না ।   কর্ণাটক কালশ্রী   গুরু কালা ভূষণ   সম্মানিত কর্মক্ষমতা    তথ্যসূত্র   বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:১৯৩৬-এ জন্ম বিষয়শ্রেণী:অপর্যালোচিত অনুবাদসহ পাতা
শেফালী মমতাজ (জন্ম: ১৫ মে ১৯৫৭) বাংলাদেশের নাটোর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।   প্রাথমিক জীবন  শেফালী মমতাজ ১৫ মে ১৯৫৭ সালে নাটোর জেলায় জন্মগ্রহণ করেন।  তার স্বামী মৃত মমতাজ উদ্দিন নাটোর-১ আসনের সংসদ সদস্য ছিলেন।   রাজনৈতিক জীবন  শেফালী মমতাজ নবম জাতীয় সংসদের মহিলা আসন ২৪ থেকে মনোনীত সংসদ সদস্য ছিলেন। নবম সংসদে তিনি বেসামরিক বিমান ও পর্যটন মন্ত্রণালয় সম্পর্কিত স্থায়ী কমিটির সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:নাটোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
দ্য বাংলাদেশ টাইমস বাংলাদেশের একটি বিলুপ্ত ইংরেজি ভাষার দৈনিক পত্রিকা। এটি সাংবাদিক ওবায়দুল হকের সভাপতিত্বে বাংলাদেশ টাইমস ট্রাস্টি বোর্ড কর্তৃক প্রকাশিত হয়েছিল। মাহবুব আনাম পত্রিকার সম্পাদক হিসাবে দায়িত্ব পালন করেছেন।   ইতিহাস  বাংলাদেশ টাইমস ১৯৭৪ সালে শেখ ফজলুল হক মনি প্রতিষ্ঠা করেছিলেন। ১৯৭৫ সালে, বাংলাদেশ টাইমস এবং ইত্তেফাক, দৈনিক বাংলা এবং বাংলাদেশ অবজার্ভারকে বাংলাদেশ সরকার জাতীয়করণ করে। জাতীয়করণকৃত চারটি বাদে সরকার সকল সংবাদপত্র নিষিদ্ধ করেছিল। ১৯৭৫ সালের ১৫ ই আগস্টে শেখ মুজিবুর রহমানের হত্যার পরে বাংলাদেশ অভ্যুত্থান ' খন্দকার মোশতাক আহমেদের সরকারকে স্বাগত জানিয়েছিল। হলিডে সম্পাদক এনায়েতউল্লাহ খান ১৯৭৫ সালে পত্রিকার সম্পাদক হন। খান পত্রিকায় শেখ মুজিবুর রহমানের বিরুদ্ধে লিখতেন এবং জিয়াউর রহমান প্রশাসনে মন্ত্রীর দায়িত্ব পালন করতেন। ১৯৭৬ সালের মে মাসে, বাংলাদেশ টাইমস ফারাক্কা লং মার্চে বাংলাদেশের বৃহত্তম মিডিয়া কভারেজ হিসেবে সরবরাহ করেছিল। খান ১৯৭৬ সাল পর্যন্ত পত্রিকার সম্পাদক হিসাবে দায়িত্ব পালন করেছিলেন। দৈনিক বাংলা এবং রাষ্ট্রীয় মালিকানাধীন অন্যান্য সংবাদপত্রের পাশাপাশি ১৯৭৭ সালে বাংলাদেশ টাইমস বন্ধ ছিল। ২০০৪ সালের মার্চ মাসে তথ্যমন্ত্রী তরিকুল ইসলাম বলেছিলেন, সরকার বেসরকারী ব্যবস্থাপনায় দৈনিক বাংলার পাশাপাশি পত্রিকাটি আবার চালু করার কথা ভাবছে।   তথ্যসূত্র   বিষয়শ্রেণী:বাংলাদেশের ইংরেজি ভাষার সংবাদপত্র বিষয়শ্রেণী:১৯৭৪-এ বাংলাদেশে প্রতিষ্ঠিত বিষয়শ্রেণী:ঢাকার সংবাদপত্র বিষয়শ্রেণী:বাংলাদেশে প্রকাশিত দৈনিক সংবাদপত্র বিষয়শ্রেণী:বাংলাদেশের বিলুপ্ত সংবাদপত্র
বাংলা একাডেমি সাহিত্য পুরস্কার বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ১৯৭০ থেকে ১৯৭৯ সাল পর্যন্ত এই পুরস্কার প্রাপ্তরা হলেন:  ১৯৭০ খ্রিষ্টাব্দ  আতাউর রহমান (কবিতা)  সত্যেন সেন (উপন্যাস)  হাসান আজিজুল হক (ছোটগল্প)  আনিসুজ্জামান (প্রবন্ধ-গবেষণা)  ইব্রাহীম খলিল (নাটক)  আতোয়ার রহমান (শিশুসাহিত্য)  আবুল কালাম শামসুদ্দীন (অনুবাদ সাহিত্য)  ১৯৭১ খ্রিষ্টাব্দ  হাসান হাফিজুর রহমান (কবিতা)  জহির রায়হান (উপন্যাস)  জ্যোতিপ্রকাশ দত্ত (ছোটগল্প)  মোফাজ্জল হায়দার চৌধুরী (প্রবন্ধ-গবেষণা)  আনোয়ার পাশা (প্রবন্ধ-গবেষণা)  এখলাসউদ্দিন আহমদ (শিশুসাহিত্য)  ১৯৭২ খ্রিষ্টাব্দ  আবদুল গনি হাজারী (কবিতা)  মোহাম্মদ মনিরুজ্জামান (কবিতা)  রশীদ করীম (উপন্যাস)  শহীদ সাবের (ছোটগল্প)  বদরুদ্দীন উমর (প্রবন্ধ-গবেষণা)  কল্যাণ মিত্র (নাটক)  ১৯৭৩ খ্রিষ্টাব্দ  ফজল শাহাবুদ্দীন (কবিতা)  শহীদ কাদরী (কবিতা)  বেগম রাবেয়া খাতুন (উপন্যাস)  রাহাত খান (ছোটগল্প)  সৈয়দ মুর্তাজা আলী (প্রবন্ধ-গবেষণা)  বুলবন ওসমান (শিশুসাহিত্য)  কবীর চৌধুরী (অনুবাদ-সাহিত্য)  ১৯৭৪ খ্রিষ্টাব্দ  সুফী মোতাহার হোসেন (কবিতা)  বেগম রাজিয়া খান (উপন্যাস) সাইয়িদ আতীকুল্লাহ (ছোটগল্প)  আবদুল হক (প্রবন্ধ-গবেষণা)  মোবাশ্বের আলী (প্রবন্ধ-গবেষণা)  সাজেদুল করিম (শিশুসাহিত্য)  ১৯৭৫ খ্রিষ্টাব্দ  আবুল হাসান  শামস রশীদ (উপন্যাস)  মিন্নাত আলী (ছোটগল্প)  আলী আহমদ (প্রবন্ধ-গবেষণা)  সাঈদ আহমদ (নাটক)  ড. আবদুল্লাহ-আল-মুতী শরফুদ্দীন (শিশুসাহিত্য)  আবদুস সাত্তার (অনুবাদসাহিত্য)  ১৯৭৬ খ্রিষ্টাব্দ  মতিউল ইসলাম (কবিতা)  দিলারা হাশেম (উপন্যাস)  সুচরিত চৌধুরী (ছোটগল্প)  সিরাজুদ্দিন কাসিমপুরী (প্রবন্ধ-গবেষণা)  মমতাজউদ্দীন আহমেদ (নাটক)  ফয়েজ আহমেদ (শিশুসাহিত্য)  সরদার ফজলুল করিম (অনুবাদ সাহিত্য)  ১৯৭৭ খ্রিষ্টাব্দ  আবদুর রশীদ খান (কবিতা)  মোহাম্মদ মাহফুজউল্লাহ্ (কবিতা)  মাহমুদুল হক (উপন্যাস)  মির্জা আবদুল হাই (ছোটগল্প)  হাসনাত আবদুল হাই (ছোটগল্প)  ড. মমতাজুর রহমান তরফদার (প্রবন্ধ-গবেষণা)  জিয়া হায়দার (নাটক)  সুকুমার বড়ুয়া (শিশুসাহিত্য)  আবদুল হাফিজ (অনুবাদ সাহিত্য)  ১৯৭৮ খ্রিষ্টাব্দ  কে. এম. শমশের আলী (কবিতা)  ইমাউল হক (কবিতা)  রাজিয়া মজিদ (উপন্যাস)  রিজিয়া রহমান (উপন্যাস)  নাজমুল আলম (ছোটগল্প)  শহীদ আখন্দ (ছোটগল্প)  ড. সিরাজুল ইসলাম চৌধুরী (প্রবন্ধ-গবেষণা)  আবদুল্লাহ আল মামুন (নাটক)  কাজী আবুল কাসেম (শিশুসাহিত্য)  মনিরউদ্দীন ইউসুফ (অনুবাদ সাহিত্য)  আবদার রশীদ (অনুবাদ সাহিত্য)  ১৯৭৯ খ্রিষ্টাব্দ  জিল্লুর রহমান সিদ্দিকী - কবিতা  আবু জাফর ওবায়দুল্লাহ - কবিতা  আবদুশ শাকুর - ছোটগল্প  ড. জহুরুল হক - প্রবন্ধ-গবেষণা  ডা. আহমদ রফিক - প্রবন্ধ-গবেষণা  শামসুল হক - শিশুসাহিত্য  আবু শাহরিয়ার - অনুবাদ সাহিত্য   আরও দেখুন   বাংলা একাডেমি সাহিত্য পুরস্কার (১৯৬০-৬৯)  বাংলা একাডেমি সাহিত্য পুরস্কার (১৯৮০-৮৯)  বাংলা একাডেমি সাহিত্য পুরস্কার (১৯৯০-৯৯)  বাংলা একাডেমি সাহিত্য পুরস্কার (২০০০-০৯)  বাংলা একাডেমি সাহিত্য পুরস্কার (২০১০-১৯)  তথ্যসূত্র  বহিঃসংযোগ  বিষয়শ্রেণী:বাংলা একাডেমি সাহিত্য পুরস্কার বিষয়শ্রেণী:বাংলাদেশী সাহিত্য পুরস্কার বিষয়শ্রেণী:বাংলা সাহিত্য পুরস্কার বিষয়শ্রেণী:পুরস্কার বিজয়ীদের তালিকা বিষয়শ্রেণী:বাংলাদেশের বেসামরিক পুরস্কার ও সম্মাননা
অলিভার দামগার্ড হাল্ড (জন্ম ২০ ডিসেম্বর ১৯৯৯) একজন ডেনিশ ক্রিকেটার যিনি জাতীয় দলের হয়ে খেলেন। ২০১৯ সালের মে মাসে গার্নসিতে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিং ক্লাবের বিপক্ষে পাঁচ ম্যাচের সিরিজের জন্য ডেনমার্ক স্কোয়াডে নির্বাচিত হয়েছিলেন তিনি। একই মাসে আঞ্চলিক ফাইনালের বাছাই প্রতিযোগিতার জন্য তাকে ডেনমার্কের দলে অন্তর্ভুক্ত করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।  আগস্ট ২০১৯ এ, মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য তাকে ডেনমার্ক স্কোয়াডের সদস্য হিসাবে অন্তর্ভুক্তি দেওয়া হয়েছিল।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার বিষয়শ্রেণী:ডেনীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম
দু আব জেলা, দো আব জেলা,, United States National Geospatial-Intelligence Agency দু'আব জেলা, দোয়াব জেলা,"Executive Summaries: Nuristan Summary 2009" Program for Culture & Conflict Studies, Naval Postgraduate School (NPS) (,  two waters হচ্ছে পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা।"Afghanistan Administrative Divisions"  map, March 2007, Afghanistan Information Management Services (AIMS)  ইতিহাস ১৯৯৭ সালের ৩১ জানুয়ারি তারিখে তালিবান দু আব ও কাতার খাক এলাকায় হামলা চালায়।  তথ্যসূত্র  বিষয়শ্রেণী:নুরিস্তান প্রদেশের জেলা